## TRAM d’Alacant oferirà servici especial nocturn el dissabte fins a les 03:00 hores amb motiu de la Desfilada del Ninot

*** Un total de 60 tramvies de les línies 2, 3 i 4 connectaran Luceros amb Sant Vicent del Raspeig, El Campello i Plaza La Coruña
* Tota la informació sobre este servici especial es pot trobar en el telèfon gratuït 900 72 04 72, en la web www.tramalacant.es, en xarxes socials o en l’*app* oficial**

TRAM d’Alacant oferirà el dissabte 7 de juny un servici especial nocturn, aproximadament fins a les 03:00 hores de la matinada, per a facilitar els desplaçaments que es preveuen per la ciutat amb motiu de la Desfilada del Ninot. Una setmana després, el dissabte 14 es repetiran les circulacions extraordinàries per a l’Entrada de Bandes.

Les línies de tramvia 2, 3 i 4 prolongaran el seu horari habitual perquè totes les persones que decidisquen acudir a esta activitat festiva puguen tornar a les seues cases amb comoditat, sense haver d’utilitzar els seus vehicles privats.

FGV programa este servici especial nocturn en els fins de setmanes previs als dies principals de festes de Fogueres. Al seu torn, com altres anys, els tramvies aniran a composició doble la majoria de les vegades durant l’horari de les *mascletaes* del cap de setmana, per a duplicar les places i oferir així més comoditat als usuaris.

En total, seran 60 tramvies els que connectaran el centre d’Alacant amb les destinacions habituals de les línies i el trajecte contrari. La línia 2 (Luceros-Sant Vicent del Raspeig) serà la que més servicis oferisca, ja que tindrà 26 circulacions, tretze per cada sentit. De Luceros partirà el primer servici especial a les 22:39 hores i l’últim a les 02:24 hores. De Sant Vicent, el primer ho farà a les 23:09 hores i l’últim a les 02:54 hores.

La línia 3 (Luceros-El Campello) oferirà dotze trajectes d’anada i tres de tornada, 15 en total. El primer eixirà de Luceros a les 23:19 hores i l’últim, de la mateixa estació, a les 03:39 hores. De retorn, el primer partirà del Campello a les 22:10 hores i l’últim serà de les 23:10 hores.

Este trajecte es vorà reforçat amb les tres últimes circulacions que partiran d’Hospital Vila (22:45, 23:05 i 23:35 hores) i que conclouen normalment el seu viatge al Campello, i que el dissabte continuaran la seua marxa fins a Luceros amb parada facultativa en tots els baixadors, excepte Sangueta, com fa l’L-3:

La línia 4 (Luceros-Plaza La Coruña) posarà en marxa setze circulacions, huit unitats en el recorregut d’anada, el primer a les 22:59 hores des de Luceros i l’últim a les 02:29 hores. Des de Plaza La Coruña hi haurà altres huit circulacions, la primera a les 23:30 hores i l’última a les 03:00 hores cap a Luceros.

Cal ressenyar que els servicis especials no efectuaran parada en el baixador de Sangueta. Per a més informació sobre els servicis, els usuaris poden consultar els horaris de pas, a més d’en les estacions i parades de TRAM d’Alacant, en el telèfon d’informació d’Atenció al Client (900 72 04 72), així com en la pàgina [web www.tramalacant.es](https://www.tramalacant.es/ca/), en xarxes socials i en l’*app* oficial de TRAM d’Alacant.

Fecha: 05/06/2025